Георги Щерев
Кестен

chitanka.info

С кестена и моите дни стареят,

тече във него времето… И в мен!

Косите над челото ми белеят

в края на догарящия ден.

И като знак, и като чудо сетно

в дървото се оглеждам всеки миг.

Плодът му пред прозореца ми светва

преди да падне. В сетния си вик!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.